CELEX: 32020D1585
Language: ro
Date: 2020-10-29 00:00:00
Title: Decizia (PESC) 2020/1585 a Consiliului din 29 octombrie 2020 de modificare a Deciziei (PESC) 2015/1763 privind măsuri restrictive având în vedere situația din Burundi

30.10.2020   
               
               
                  RO
               
               
                  Jurnalul Oficial al Uniunii Europene
               
               
                  L 362/27
               
            
         DECIZIA (PESC) 2020/1585 A CONSILIULUI
         din 29 octombrie 2020
         de modificare a Deciziei (PESC) 2015/1763 privind măsuri restrictive având în vedere situația din Burundi
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 29,
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 1 octombrie 2015, Consiliul a adoptat Decizia (PESC) 2015/1763 (1) privind măsuri restrictive având în vedere situația din Burundi.
                  
               
                     (2)
                  
                  
                     Pe baza unei reexaminări a Deciziei (PESC) 2015/1763, măsurile restrictive ar trebui să fie reînnoite până la 31 octombrie 2021 și ar trebui să se modifice informațiile cu privire la două persoane fizice.
                  
               
                     (3)
                  
                  
                     Prin urmare, Decizia (PESC) 2015/1763 ar trebui modificată în mod corespunzător,
                  
               ADOPTĂ PREZENTA DECIZIE:
         
            Articolul 1
            Decizia (PESC) 2015/1763 se modifică după cum urmează:
            
                        1.
                     
                     
                        La articolul 6, al doilea paragraf se înlocuiește cu următorul text:
                        „Prezenta decizie se aplică până la 31 octombrie 2021.”
                     
                  
                        2.
                     
                     
                        Anexa se modifică în conformitate cu anexa la prezenta decizie.
                     
                  
         
            Articolul 2
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.
         
         
            Adoptată la Bruxelles, 29 octombrie 2020.
            
               
                  Pentru Consiliu
               
               
                  Președintele
               
               M. ROTH
            
         
         
            (1)  Decizia (PESC) 2015/1763 a Consiliului din 1 octombrie 2015 privind măsuri restrictive având în vedere situația din Burundi (JO L 257, 2.10.2015, p. 37).
      
      
         
            ANEXĂ
            În anexa la Decizia (PESC) 2015/1763, rubricile 1 și 2 din tabelul intitulat „Lista persoanelor fizice și juridice, entităților și organismelor menționate la articolele 1 și 2” se înlocuiesc cu următorul text:
            
               
                            
                        
                        
                           Nume
                        
                        
                           Informații de identificare
                        
                        
                           Motivele desemnării
                        
                     
                           „1.
                        
                        
                           Godefroid BIZIMANA
                        
                        
                           Sexul: masculin
                           Data nașterii: 23.4.1968
                           Locul nașterii: Nyagaseke, Mabayi, Cibitoke
                           Cetățenie burundeză. Numărul pașaportului: DP0001520
                        
                        
                           «Chargé de missions de la Présidence» și fost director general adjunct al poliției naționale. La 31 decembrie 2019, dl Bizimana a fost promovat la rangul de comisar șef de poliție. Responsabil de acte de subminare a democrației, prin decizii operaționale care au dus la o utilizare disproporționată a forței și la acte de reprimare violentă împotriva demonstrațiilor pașnice care au început la 26 aprilie 2015, în urma anunțării candidaturii la președinție a președintelui Nkurunziza.
                        
                     
                           2.
                        
                        
                           Gervais NDIRAKOBUCA alias NDAKUGARIKA
                        
                        
                           Sexul: masculin
                           Data nașterii: 1.8.1970
                           Cetățenie burundeză. Numărul pașaportului: DP0000761
                        
                        
                           Ministrul afacerilor interne, dezvoltării comunității și siguranței publice începând din iunie 2020. Fost șef de cabinet al administrației prezidențiale (Présidence), responsabil de chestiunile legate de poliția națională în perioada mai 2013-noiembrie 2019, și fost director general al Serviciului național de informații în perioada noiembrie 2019-iunie 2020. Se face responsabil de obstrucționarea căutării unei soluții politice în Burundi prin emiterea de instrucțiuni care au dus la o utilizare disproporționată a forței, la acte de violență, acte de represiune și la încălcări ale dreptului internațional al drepturilor omului împotriva protestatarilor care au manifestat începând cu 26 aprilie 2015, în urma anunțării candidaturii la președinție a președintelui Nkurunziza, inclusiv în zilele de 26, 27 și 28 aprilie 2015 în sectoarele Nyakabiga și Musaga din Bujumbura.”